**Закон за държавните предприятия „Транспортно строителство и възстановяване” и „Съобщително строителство и възстановяване”**

**Глава първа ОБЩИ ПОЛОЖЕНИЯ**

Чл. 1. Държавно предприятие „Транспортно строителство и възстановяване" и Държавно предприятие „Съобщително строителство и възстановяване” са юридически лица по чл. 62, ал. 3 от Търговския закон със седалище София.

Чл. 2. Правата на собственост на държавата в предприятията по чл. 1 се упражняват от министъра на транспорта, инфоомационните технологии и съобщенията.

**Глава втора ДЕЙНОСТ НА ПРЕДПРИЯТИЯТА**

Чл. 3. (1) Основният предмет на дейност на държавното предприятие „Транспортно строителство и възстановяване" е:

1. строителство, поддържане и възстановяване на транспортни обекти;
2. проектантска, строителна, ремонтна и предприемаческа дейност в областта на транспортните комуникации.

(2) Основни публични задачи на държавното предприятие „Транспортно строителство и възстановяване" са:

1. поддържане на готовност и изпълнение на дейности и задачи по държавния военновременен план;
2. поддържане на готовност и изпълнение на задачи по националния и областните планове за провеждане на спасителни и неотложни аварийно- възстановителни работи;
3. изпълнение на задачи по териториалната отбрана на страната.

Чл. 4. (1) Основният предмет на дейност на държавното предприятие „Съобщително строителство и възстановяване" е строителство, ремонт и възстановяване на далекосъобщителни мрежи и фиксирани телефонни мрежи.

(2) Основни публични задачи на държавното предприятие „Съобщително строителство и възстановяване” са:

1. поддържане на готовност и изпълнение на дейности и задачи по държавния военновременен план;
2. поддържане на готовност и изпълнение на задачи по националния и областните планове за провеждане на спасителни и неотложни аварийно- възстановителни работи;
3. изпълнение на задачи по териториалната отбрана на страната.

Чл. 5. (1) Държавните предприятия могат да осъществяват и други дейности, които подпомагат, съпътстват или допълват основния им предмет на дейност.

1. Държавните предприятия могат да бъдат изпълнители по договори за обществени поръчки. Те могат да изпълняват и да възлагат обществени поръчки, свързани с отбраната или сигурността на страната, които имат за предмет класифицирана информация, представляваща държавна тайна, като тяхното изпълнение се извършва при условията и по реда на Закона за защита на класифицираната информация.

Чл. 6. Дейността на държавните предприятия по този закон за изпълнение на техните публични задави се финансира със средства от републиканския бюджет при условия и по ред, определени от Министерския съвет.

**Глава трета ИМУЩЕСТВО НА ПРЕДПРИЯТИЯТА**

Чл. 7. За осъществяване на дейността на предприятията по този закон държавата предоставя за ползване и управление имущество - публична и частна държавна собственост.

Чл. 8. Държавата не отговаря за задълженията на предприятията по този закон. Предприятията отговарят за своите задължения с предоставеното им имущество - частна държавна собственост.

**Глава четвърта УПРАВЛЕНИЕ НА ПРЕДПРИЯТИЯТА**

Чл. 9. (1) Държавните предприятия по този закон се състоят от главно управление и поделения.

(2) Структурата и дейността на държавните предприятия се уреждат с правилник, приет от министъра на транспорта, информационните технологии и съобщенията.

Чл. 10. Органи на управление на държавните предприятия са:

1. министърът на транспорта, информационните технологии и съобщенията;
2. управителният съвет;
3. главният директор.

Чл. 11. Министърът на транспорта, информационните технологии и съобщенията:

1. назначава и освобождава членовете на управителния съвет и главния директор;
2. определя броя и седалището на поделенията;
3. взема решения за разпореждане, бракуване или ликвидация на дълготрайни материални активи, за учредяване на вещни права и за отдаване под наем на недвижими имоти и движими вещи;
4. приема годишния счетоводен отчет;
5. разрешава участието на държавното предприятие в търговски и граждански дружества.

Чл. 12. (1) Управителният съвет се състои от трима членове - председател, заместник-председател и главен директор, които се назначават от министъра на транспорта, информационните технологии и съобщенията.

(2) За заседанията на управителния съвет се водят протоколи, които се подписват от всички присъстващи членове на съвета.

Чл. 13. (1) Управителният съвет заседава най-малко веднъж на два месеца.

1. Управителният съвет може да приема решения, ако присъстват най-малко половината от членовете му лично или представлявани от друг член на съвета. Никой присъстващ член не може да представлява повече от един отсъстващ. За представляването е необходимо изрично пълномощно за всеки конкретен случай.
2. Решенията на управителния съвет се приемат с явно гласуване и с обикновено мнозинство от общия брой на членовете му.
3. Управителният съвет може да взема решения и неприсъствено, ако всички членове са заявили писмено съгласието си за решението.

Чл. 14. Управителният съвет:

1. избира измежду членовете си председател и заместник-председател;
2. приема вътрешни правила за организация на работната заплата в предприятието;
3. одобрява и предлага на министъра на транспорта, информационните технологии и съобщенията приемане на годишния счетоводен отчет на предприятието;
4. приема и предлага на министъра на транспорта, информационните технологии и съобщенията решения за разпореждане, бракуване или ликвидация на дълготрайни материални активи, за учредяване на вещни права и за отдаване под наем на недвижими имоти и движими вещи;
5. приема и предлага на министъра на транспорта, информационните технологии и съобщенията разрешаване участието на държавното предприятие в търговски и граждански дружества;
6. приема и предлага на министъра по на транспорта, информационните технологии и съобщенията предприемане на действия по реда на чл. 6 от Закона за държавната собственост;
7. упражнява правата по притежаваните от държавното предприятие дялове или акции в търговски дружества;
8. взема решения за ползване на кредити;
9. дава съгласие по чл. 46, ал. 2 от Закона за държавната собственост за продажба на жилища, ателиета и гаражи, управлявани от предприятието, и решава отдаването им под наем;
10. изпълнява други функции, свързани с управлението на държавното предприятие, в съответствие с действащите нормативни актове.

Чл. 15. Председателят на управителния съвет, а в негово отсъствие заместник- председателят организира и ръководи заседанията на управителния съвет.

Чл. 16. (1) Главният директор:

1. организира, ръководи и контролира цялостната дейност на държавното предприятие;
2. назначава и уволнява работниците и служителите в държавното предприятие;
3. представлява държавното предприятие пред съдилищата, пред държавните органи и пред трети лица в страната и в чужбина;
4. се отчита за своята дейност пред управителния съвет.

(2) Главният директор може да делегира някои от правомощията си по ал. 1, т.

1. 2 и 3 на други компетентни лица по решение на управителния съвет.

**Глава пета ИЗПЪЛНЕНИЕ НА ПУБЛИЧНИТЕ ЗАДАЧИ**

Чл. 17. (1) Задължението за извършване на обществените услуги - изпълнение на основните публични задачи по чл. 3, ал. 2 и чл. 4, ал. 2 се възлага на Държавно предприятие „Транспортно строителство и възстановяване“ и Държавно предприятие „Съобщително строителство и възстановяване“, чрез договори от министъра на транспорта, информационните технологии и съобщенията.

1. Средствата за компенсиране на несправедливата финансова тежест от извършване на обществените услуги по ал. 1 се предоставят на Държавно предприятие „Транспортно строителство и възстановяване“ и Държавно предприятие „Съобщително строителство и възстановяване“, съгласно чл. 2, параграф 1, буква "а" от Решение на Комисията от 20 декември 2011 г. относно прилагането на чл. 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (OB, L 7/3 от 11 януари 2012 г.). Средствата се предоставят и отчитат чрез бюджета на Министерството на транспорта, информационните технологии и съобщенията.
2. След сключване на доюворите по ал. 1 средствата за компенсиране на несправедливата финансова тежест от извършване на обществените услуги по ал. 1 се

предоставят на Държавно предприятие „Транспортно строителство и възстановяване" и Държавно предприятие „Съобщително строителство и възстановяване“, авансово за текущата година чрез бюджета на Министерството на транспорта, информационните технологии и съобщенията.

1. Министърът па транспорта, информационните технологии и съобщенията предвижда необходимите авансови средства по ал. 3 в тригодишните бюджетни прогнози и проектите на бюджет на Министерството на транспорта, информационните технологии и съобщенията.
2. Размерът на несправедливата финансова тежест се определя въз основа на нетните разходи, изчислени по методика, приета от Министерския съвет.
3. Размерът на компенсацията не може да надхвърля размера на несправедливата финансова тежест от извършване на обществените услуги по ал. 1.

Чл. 18. (1) Предприятията представят пред комисия, определена със заповед на министъра на транспорта, информационните технологии и съобщенията, отчет за направените разходи при извършване на обществените услуги заедно с необходимите доказателства до 31 март на текущата година.

1. Документите, свързани с изчисляването на нетните разходи от извършване на обществените услуги, се предоставят на комисията по ал. 1 и се проверяват от одитор.
2. В срок три месеца от подаване на отчета по ал. 1 комисията се произнася с решение относно:
3. наличието на несправедлива финансова тежест от извършването на обществените услуги по чл. 17, ал. 1;
4. размера на компенсацията, дължима на всяко от предприятията със задължение за извършване на обществените услуги по 17, ал. 1 за предходната година;
5. съпоставка между размера на несправедливо понесената финансова тежест с авансово предоставените средства за съответния период.
6. В срока по ал. 3 комисията може да поиска от всеки от заявителите да представи в 7-дневен срок допълнително информация и доказателства.
7. Министърът на транспорта, информационните технологии и съобщенията в хода на бюджетната процедура представя решението по ал. 3 и материалите към него на министъра на финансите.
8. Когато направените разходи по ал. 1 за предходната година превишават размера на авансово предоставените средства по ал. 3 за същата година, министърът на финансите включва размера на разликата към разчетените авансови средства за следващата година в проекта на закон за държавния бюджет на Република България.
9. Когато направените разходи по ал. 1 за предходната година са по-малко от авансово предоставените средства по ал. 3 за същата година, с разликата се намаляват предвидените авансови средства за следващата бюджетна година.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§ 1. (1) Държавните предприятия по този закон са предприятията, създадени с Закона за преобразуване на Строителните войски, Войските на Министерство на транспорта и Войските на Комитета по пощи и далекосъобщения в държавни предприятия (отм.).

(2) Правата, задълженията и имуществото на Държавно предприятие „Транспортно строителство и възстановяване“, съответно — на Държавно предприятие „Съобщително строителство и възстановяване“ придобити до влизането в сила на този закон се запазват и са имуществото по смисъла на чл. 7, ал. 1 към влизането в сила на този закон.

§ 2. Трудовите правоотношения на работниците и служителите, както и заварените управителни съвети и главни директори на държавните предприятия по този закон се запазват.

§ 3. Задълженията за изпълнение на публичните задачи по чл. 17-18 се възлагат за срок от 10 години.

§ 4. В Закона за отмяна на Закона за преобразуване на Строителните войски, Войските на Министерството на транспорта и Войските на Комитета по пощи и далекосъобщения в държавни предприятия (ДВ, бр. 34 от 2011 г.) § 2 и § 3 се отменят.